Llanilltud Fawr - Wikipedia

# Llanilltud Fawr

### Diwar Wikipedia, an holloueziadur digor

Llanilltud a zo ur gêr vihan e kreisteiz Kembre, e Morgannwg, war aod kanol Bristol. Saoznekaet eo bet an anv e Lantwit Major.

## [kemmañ] Orin hag istor

Dont a ra an anv eus ar manac'h Illtud, aet da Ildud e brezhoneg, a voe savet ur manati gantañ eno, war-dro ar VI-vet kantved. Ennañ e voe desket tud veur an iliz, tud deuet da vezañ, darn anezhe, sent veur Breizh, ha dreist-holl renerien an divroadeg etrezek Arvorig.

Desket e voe eno tud evel:

- ar Breizhad hag Iwerzhonad Sant Padrig
- Kerneviz (a Gerne-Veur) Sant Petrog (a voe savet gantañ Padstow e Kerne-veur), Sant Nektan, santez Morwenna (a voe savet ganti Morwenstow e Kerne-veur), Sant Piran a zo sant paeron Kernev-Veur;
- ar re a zivroas da Arvorig Paol Aorelian, Samzun, Gweltaz, Tudwal pe Tugdual;
- David, pe Dewidd, sant paeron Kembre;
- ar roue Maelgwn Gwynedd.

Darn a zo aet betek ober eus ar manati-se "koshañ skol-veur ar bed".

Pa zegouezhas menec'h alese da Arvorig e voe roet gante anv o manati d'al lec'h ma oant degouezhet (gwelout Lanildut). Koulskoude ne greder ket e oa Illtud en o zouez.

## [kemmañ] Da welout eno

Diskouezet e vez d'ar weladennerien:

- an iliz eus an XII-vet kantved gouestlet da Sant Illtud, savet el lec'h m'edo ar manati kozh;
- an ti-kêr eus ar XV-vet kantved,
- kastell Sant Donat (gwelout St Donat's Castle) a chom tammoù anezhañ eus an XII-vet kantved, a zo hiriv ur skol etrevroadel anvet, Atlantic College.

Traezh Llanilltud Fawr - Llantwit Major

Gevellet eo kêr gant ar Poullig-gwenn.

## [kemmañ] Skeudennoù

Llantwit Major School
Kanol Bristol gwelet eus Llanilltud Fawr
Skeudenn:Llantwitmajorleisurecentre.JPG
Al "Leisure Centre"
Adtapet diwar "http://br.wikipedia.org../../../l/l/a/Llanilltud_Fawr_abbb.html"

Rummadoù ar bajenn: Kêrioù Kembre | Istor Kembre

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Cymraeg
- English
- Français
- Italiano